MG4 kåret til ‘årets bedste køb’ af Topgear

Det ikoniske engelske bilprogram Topgear har kåret elbilen MG4 Electric som ‘Bargain of the year’ – Årets Bedste Køb. Det skete ved deres årlige prisuddeling.

“Kan alt hvad man forventer af en praktisk, elektrisk familie-hatchback,” hedder det blandt andet i begrundelsen, hvor det også fremhæves, at den er væsentlig billigere end konkurrenten Volkswagen ID.3.

I deres anmeldelse af MG4 Electric, skriver de: “MG4 bringer rækkevidde, udstyr, dynamik og stil til den lille elbilfest. Hvorfor bruge mere på noget andet?”.

MG4 Electric sælges fra 249.999 kroner i en Nordic Edition, der har en rækkevidde på op til 350 kilometer. Luxury-udgaven, der koster fra 284.999 kroner, har en rækkevide på mere end 400 kilometer.

Volkswagen blev dog ikke snydt. Deres ID. Buzz vandt nemlig titlen som Årets MPV. I det hele taget er englænderne pjattede med Buzz, der tidligere i år også blev årets som Årets Elbil af Topgear.

Samtidig blev Kia kåret som Årets Bilproducent. Det er i øvrigt andet år i træk, at Kia har vundet en sejr ved Topgear-prisuddelingen. Sidste år vandt den ny-lancerede Kia EV6 kategorien ”Årets Crossover”.

Her kan du se hele Topgear-prisuddelingen.

‘Årets ikon’ blev i øvrigt brintbilen Hyundai N Vision 74, der er stærkt inspireret af Hyundai Pony Coupe 1974.

MG4 kåret til ‘årets bedste køb’ af Topgear