Billig elbil får fem stjerner i sikkerhedstest

Kinesiske biler får ofte skudt i skoene, at der er mangler på sikkerhedsfronten. Specielt bilerne i den billigere ende. Men det er ikke tilfældet for kinesiske MG4 Electric, der trods en relativt lav pris netop har fået fuldt hus i stjerner fra Euro NCAP.

Med et gennemsnit på 79 point er MG4 Electric den hidtil mest sikre elbil fra MG. Forgængerne MG ZS og MG Marvel R fik et gennemsnit på henholdsvis 77,2 og 72,5.

Det er ikke alene godt for den aktuelle model, men også for MG Motors generelt. Euro NCAP-resultatet markerer nemlig det første testresultat, der involverer MGs Modular Scalable Platform (MSP) – en helt ny skalerbar platform designet til at understøtte den næste generation af elektriske MG modeller til hele Europa.

Selv om MG4 Electric scorer fem stjerner, er det ikke den sikreste af de fire elbiler, der er blevet testet i denne omgang. Det er i stedet luksusbilen Lucid Air, der får en gennemsnitlig score på 85,75. Ud over disse to modeller er også Volkswagen ID. Buzz (82,2) og Maxus Mia 9 (84,5) blevet testet.

ID. Buzz er ifølge testen den hidtil mindst sikre Volkswagen-elbil. Det skyldes en lav score i kategorien “Sårbare trafikanter”, hvor minibussen får bare 60 procent.

Den mest sikre elbil på vejene er fortsat Tesla Model S med et gennemsnit på hele 92.

Herunder en oversigt over alle de elbiler, Euro NCAP har testet til dato. Du kan sortere i tabellen med at klikke på overskrifterne.

[table id=13 /]
Billig elbil får fem stjerner i sikkerhedstest