Nu kan du lease MG4 Luxury for 995 kroner om måneden

MG Motors kommer nu på banen med et opsigtsvækkende tilbud på privatleasing. For bare 995 kroner om måneden, kan du sætte dig bag rattet på MG4 Luxury – hvis du altså er villig til at smide 59.995 kroner på disken, når du henter bilen. Men selv med laves udbetaling “slipper” du med en månedlig pris på 2.495 kroner.

Tilbuddet gælder ved en udbetaling på 59.995 kroner og 10.000 kilometer årligt, men der er også fleksible muligheder for både højere kilometertal og lavere udbetaling. Alle priser inkluderer frit farvevalg, så der ikke kommer ekstraregninger for lakering.

MG4 Electric Luxury er udstyret med en række moderne funktioner som 10,25-tommer infotainmentskærm med navigation, trådløs mobilopladning, nøglefri adgang og en omfattende pakke af sikkerhedssystemer under navnet MG Pilot. Rækkevidden er op til 450 kilometer (WLTP), og under optimale forhold kan batteriet lynlades fra 10 til 80 procent på 26 minutter.

Bilen har baghjulstræk, flere køreindstillinger og en fabriksgaranti på 7 år eller 150.000 kilometer. Kombinationen af pris, udstyr og ydelse gør tilbuddet til et markant indspark på privatleasingmarkedet for elbiler.

Konkurrenterne lurer

I samme kontant-prisklasse finder man få direkte alternativer med tilsvarende rækkevidde og udstyr. Cupra Born og VW ID.3 tilbyder lignende størrelser og køreegenskaber, men typisk til en højere leasingpris. Blandt billigere elbiler er Renault Megane E-Tech og BYD Dolphin mulige alternativer, men de matcher ikke nødvendigvis MG4’ens kombination af baghjulstræk, garanti og hurtigopladning. Dermed står MG4 Electric Luxury stærkt for prisbevidste bilister, der ikke vil gå på kompromis med udstyr og rækkevidde.

Udbetaling/Km

10.000 km

15.000 km

20.000 km

25.000 km

30.000 km

35.000 km

40.000 km

14.995 kr | 2.495 | 2.795 | 3.095 | 3.395 | 3.695 | 3.995 | 4.295
29.995 kr | 1.995 | 2.295 | 2.595 | 2.895 | 3.195 | 3.495 | 3.795
44.995 kr | 1.495 | 1.795 | 2.095 | 2.395 | 2.695 | 2.995 | 3.295
59.995 kr | 995 | 1.295 | 1.595 | 1.895 | 2.195 | 2.495 | 2.795

Lige gyldigt hvilken størrelse udbetaling, du vælger, er de samlede omkostninger over tre år mindre end halvdelen af kontantprisen. Det er dog billigst for dig at lægge det største beløb på disken; lægger du de 59.995 kroner eller 44.995 kroner i udbetaling, er de samlede udgifter på 44,9 procent af kontantprisen.

“Dyrest” er det at vælge den mindste udbetaling på 14.995 kroner. Her bliver de samlede leasingudgifter over tre år på 47,6 procent af kontantprisen på 219.999 kroner.

Læs eventuelt mere hos MG Motors.

Nu kan du lease MG4 Luxury for 995 kroner om måneden